November 2020

Til alle brugere hos

Ungdomsredaktionen på Øster Starup Skole

Sidste år i september var I alle inviteret til informationsmøde i Ågård Forsamlingshus. Og dejligt var det, at så mange mødte op, og var interesseret i at høre om det nye kommunikationsprojekt, som en gruppe, udsprunget af Lokalrådet i Øster Starup Sogn, havde arbejdet med.

Nu er der gået et år, og trods Corona, er vi kommet rigtig godt i gang.

* Der er stor aktivitet på de elektroniske infoskærme i Daglig Brugsen, Ågård Børnehave og i ØSVN Hallen, samt på Øster Starup Skole, Ågård Efterskole og Plejecenter Ågården.
* Opslagsstanderne til plakater, fordelt i sognet, bliver flittigt brugt (dog lidt op og ned i disse tider pga. Coronarstriktioner og forsamlingsmaximum)
* Hjemmesiden www.ossbyland.dk er blevet opgraderet og er fyldt med information og nyheder om lokalsamfundet.
* Facebooksiden Øssbyland bliver flittig brugt og senest har Ungdomsredaktionen fået lokalområdet på Instagram, også under navnet Øssbyland.
* Ungdomsredaktionen på Øster Starup skole, er trods CORONA-udfordringer, attraktiv som valgfag. Det er en kæmpe fordel, at det er en lærer fra lokalsamfundet, varetager arbejdet med Ungdoms-redaktionen. Eleverne arbejder meget motiveret og samvittighedsfuldt med at løse de opgaver, I giver dem.

I har alle, siden opstarten af Ungdomsredaktionen, været meget flittige til at sende opgaver til redaktionen. I har skullet lære at bruge ”bestillingssedlen”, og at redaktionen pga. den korte ugentlige ”åbningstid” skal have jeres materiale i god tid. Men alt nyt kræver tilvænning – tak for jeres forståelse.

Projektgruppen valgte, at kontingentet i 2020 skulle være gratis, så i ikke skulle betale for et produkt, der endnu ikke var afprøvet.

….. men nu slutter 2020, redaktionen fungerer og 2021 nærmer sig! Derfor følger, sammen med dette brev, jeres første kontingentopkrævning til Ungdomsredaktionen.

I har alle i samarbejde med os valgt, hvilken størrelse kontingent I ønsker ud fra flg. 3 muligheder:

Lille/kr. 700 - Mellem/kr. 1.000 - Stor/kr. 1.400

Har I spørgsmål eller ønsker, så er I altid velkomne til at skrive til: [ur-oss@vejle.dk](mailto:ur-oss@vejle.dk) hvis det er angående specifikke opgaver/ideer til Ungdomsredaktionen, eller [elsei@aaganet.dk](mailto:elsei@aaganet.dk), Lokalrådsformand Else Iversen, hvis det er overordnede spørgsmål fx vedr. kontingent, struktur o. lign.

**Mange efterårshilsner fra**

Projektgruppen/Øster Starup Lokalråd